**Françoise Gilot**, nada en Neuilly-sur-Seine o 26 de novembro de 1921 e finada en Nova York o 6 de xuño de 2023, foi unha pintora, crítica de arte e escritora francesa. En 1973 converteuse na directora de arte da revista académica Virginia Woolf Quarterly. En 1976 uniuse á xunta do Departamento de Belas Artes da Universidade do Sur de California. Recibiu a medalla Lexión de Honra, unha das maiores distincións en Francia. Foi coñecida por sobrevivir a dez duros anos de relación con Pablo Picasso.

Traxectoria
-----------

Naceu o 26 de novembro de 1921 en Neuilly-sur-Seine, Francia, filla de Emile e Madeleine Renoult-Gilot. O seu pai foi empresario e agronomista, e a súa nai acuarelista. O seu pai, estrito, quixo que Gilot fose avogada, pero a súa nai, cando manifestou o seu interese pola arte, ensinoulle a pintar. Estudou filosofía e literatura inglesa na Universidade de Cambridge e o Instituto da Universidade de Londres en París. O seu pai instouna a completar os seus estudos de lei internacional en Rennes. Gilot non acudía ás clases para poder dedicar ese tempo a estudar arte e aos dezanove anos abandonou a carreira definitivamente para dedicar a súa vida a este.

Foi brevemente detida tras realizar o acto político de deixar flores na Tumba dos descoñecidos, polo que o seu nome foi escrito nunha lista de alborotadores, algúns dos cales posteriormente foron executados polos alemáns.

Gilot divide o seu tempo entre Nova York e París, e continúa exhibindo o seu traballo internacionalmente.

Traxectoria artística
---------------------

Françoise Gilot foi introducida á arte a unha temperá idade pola súa nai e avoa. A súa avoa celebrou unha festa Françoise tiña cando aproximadamente cinco anos, onde un home chamou a atención de Gilot, e preguntou á súa avoa de quen se trataba. O home resultou ser un pintor, Emile Mairet, con quen 
o pai de Gilot desenvolveu unha estreita relación, e Françoise a miúdo uníase a eles para visitar o seu estudo. Á idade os seis anos a nai de Françoise comezou a darlle clases de arte, aínda que non lle ensinou a debuxar. A súa nai pensaba que os artistas se volvían moi dependentes das ferramentas de borrar, polo que lle ensinaba con materiais como acuarelas e tinta india, de modo que si equivocábase debía convertelo en parte da súa obra. Ao trece anos comezou a estudar con Mlle Meuge, o que se prolongou durante seis anos. Á idade de catorce foille introducida a cerámica, e un ano máis tarde estudou co pintor Posimpresionista Jacques Beurdeley. Con vinte e un anos coñeceu a Picasso. A pesar de que Picasso influenciou a obra de Françoise Gilot como pintor cubista, esta desenvolveu un estilo propio. Evitaba os bordos afiados e formas angulares que Picasso adoitaba utilizar e, en cambio, utilizaba figuras orgánicas. Durante a guerra, o pai de Gilot tratou de salvar as súas pertenzas máis valiosas trasladándoas, pero o camión foi bombardeado polos alemáns, producindo a perda dos debuxos e acuarelas da artista.

Relación con Picasso
--------------------

Gilot e Picasso coñecéronse na primavera de 1943, cando ela tiña 21 anos e el 61. Naquela época Gilot estaba a labrarse un nome na escola de arte, e xa vendía a súa obra. A parella de Picasso naquel momento era Dora Maar, quen se viu substituída pola nova artista. Despois de coñecerse, Gilot mudouse con el en 1946. A súa relación durou case dez anos. Picasso pintou A femme-fleur, e despois o seu amigo Matisse, a quen lle gustaba Gilot, anunciou que crearía un retrato dela, no que o seu corpo sería dun pálido azul e o seu cabelo de cor verde folla.

Varios historiadores de arte consideran que foi a relación con Picasso a que cortou a súa carreira artística. Cando Gilot deixou a Picasso, el dixo a todos os comerciantes de arte que coñecía que non comprasen a obra de Gilot, mentres que Gilot fixo saber que o feito de que a identificasen en relación con Picasso ou como amiga de Matisse resultáballe prexudicial como artista.

Picasso e Gilot nunca casaron, pero tiveron dous fillos xuntos porque el prometeu coidalos e amalos. O seu fillo, Claude, naceu en 1947 e a súa filla, Paloma, naceu en 1949. Durante o seu dez anos xuntos Gilot era a miúdo acosada nas rúas de París pola muller legal de Picasso, Olga Khokhlova. En 1964, 11 anos despois da súa separación, Gilot escribiu **Vida con Picasso** (co crítico de arte Carlton Lake), un libro que vendeu máis dun millón de copias en ducias de linguas, a pesar das fracasadas accións legais de Picasso para tratar de parar a súa publicación. A partir de entón, Picasso rexeitou ver Claude e Paloma nunca máis. Todos os beneficios do libro foron destinados a axudar a Claude e Paloma a facer un requirimento para ser recoñecidos como herdeiros legais de Picasso.

Obra literaria
--------------

* *Vida con Picasso* (con Carlton Lake), McGraw-Hill, 1964, ISBN 9788493803483
* Sur a Pierre (poemas e litografías), Montcalm Gallery, 1972
* *Lle Regard et son Masque*, Calmann-Levy, 1975, ISBN 978-2702100929
* The Fugitive Eye (poemas e debuxos), Prensa Aeolia, 1976, ISBN 978-0893630249
* Interface: The Painter and the Mask, Prensa da California State Univertsity, 1983, ISBN 978-0912201030
* *An Artist's Journey*, The Atlantic Monthly Press, 1987, ISBN 978-0871132154
* Matisse & Picasso, A Friendship in Art, Doubleday, 1990, ISBN 978-0747507604
* 1946, Picasso et a Mediterranee retrouvee (con Maurice Frechuret), Gregoire Gardette Editions, 1996, ISBN 978-2909767086
* *Françoise Gilot. Monographie 1940-2000* (con with Mel Yoakum, Tese Doutoral), Acatos, 2000, ISBN 978-2940033362
* *Dans L’Arene avec Picasso* (con Annie Maillis), Editions Indigene, 2004, ISBN 978-2911939471
* *Françoise Gilot - traballos 1984-2010*, ArtAcatos, 2011

Notas
-----

1. ↑  Faughnan, Ally (3 de xuño de 2019). "Eight female artists who should be as celebrated as their artist partners". *Dazed* (en inglés). Consultado o 2 de novembro de 2019.
2. ↑  "Françoise Gilot". *Concha Mayordomo* (en castelán). Consultado o 2 de novembro de 2019.
3. ↑  Brown, Mick (19 de marzo de 2019). "Françoise Gilot, la única mujer que 'sobrevivió' a Picasso". *El Confidencial* (en español). Arquivado dende o orixinal o 02 de novembro de 2019. Consultado o 3 de novembro de 2019.
4. ↑  Pulido, Natividad (14 de agosto de 2019). "Françoise Gilot, la única mujer que huyó de Picasso". *ABC* (en español). Consultado o 3 de novembro de 2019.
5. 1 2 3 4  "Françoise Gilot". *The F. Gilot Archives* (en inglés). Consultado o 2 de novembro de 2019.
6. ↑  "Françoise Gilot (1921)". *Mujeres Bacanas* (en español). Consultado o 02 de novimienbre de 2019.
7. ↑  Kazanjian, Dodie (27 de abril de 2012). "Life After Picasso: Françoise Gilot". *Vogue*. Consultado o 8 de decembro de 2019.
8. ↑  Lancher, Irene (6 de marzo de 1991). "A Place of Her Own : Culture: Francoise Gilot, Picasso’s former lover and Jonas Salk’s wife, wants to be known not as the companion of great men, but as their equal.". *Angeles Times* (en inglés). Consultado o 8 de decembro de 2019.
9. 1 2  Gilot, Françoise, Monograph 1940-2000.
10. 1 2 3   Françoise Gilot Painting — Malerei, 2003
11. 1 2  Brockes, Emma. "'It was not a sentimental love': Françoise Gilot on her years with Picasso". *The Guardian* (en inglés). Consultado o 8 de decembro de 2019.
12. ↑  Doyle, Sady (8 de decembro de 2016). "Bertolucci Wasn't The First Man To Abuse A Woman And Call It Art And He Won't Be The Last". *ELLE* (en inglés). Consultado o 9 de decembro de 2019.
13. ↑  Kimmelman, Michael (28 de abril de 1996). "Picasso's Family Album". *The New York Times Magazine* (en inglés). Consultado o 9 de decembro de 2019.

Véxase tamén
------------

### Bibliografía

* *Françoise Gilot Painting — Malerei*. Kunstsammlungen Chemnitz. 2003. ISBN 978-3-936646-33-7.

### Ligazóns externas

* Web Oficial Françoise Gilot
* 

* Françoise Gilot na IMDb *(en inglés)*.
* "Unha hora coa pintora francesa Françoise Gilot" (Inglés), *Charlie Rose*, 13 de febreiro de 1998
* Francoise Gilot (1921 - )
* Françoise Gilot

|  |  |
| --- | --- |
| Control de autoridades | 
* Wd: Q540665
* WorldCat
* VIAF: 95748649
* BIBSYS: 90548353
* BNB: ID
* BNE: XX948150
* BNF: 11904959z
* Bridgeman: 31499
* BVMC: 43561
* CANTIC: a11281157
* CiNii: DA04646204
* DeutscheBio: 118539361
* EGAXA: vtls851921
* Europeana: ID
* FAST: 11424
* GND: 118539361
* IMDb: nm1468795
* ISNI: 0000 0001 1078 5735
* LCCN: n50033881
* Munzinger: 00000029205
* NDL: 00467184
* NKC: xx0014879
* NLA: 35125600
* NTA: 070508828
* OL: OL253404A
* PTBNP: 452317
* RKD: 31741
* SNAC: w69s1xqh
* SUDOC: 026891794
* TMDb: 3433147
* ULAN: 500011104
* UNZ: GilotFrancoise
* WikiTree: Gilot-2

 |